Hønens Nethinde. 



Tab. III. 



1) Stratum pigmenti. 



Cellerne, som frembringe den stærkt sorte Farve paa Chorioideas Indside, ere 

 lavere og mindre end hos Gjedden og Frøen. Skjøndt der heller ikke hos Hønen findes 

 nogen Substants mellem dem, som kunde forene dem, hænge de dog i frisk Tilstand tem- 

 melig fast til hverandre, ere nølere forenede med Nethinden end med Chorioidea, og deres 

 Bygning kan først erkjendes, naar de isoleres; dog maa man gaae forsigtigt tilværks, fordi 

 der ellers let kan frembringes Former, der afvige fra de naturlige. 



Pigmentcellerne have Form af en sexsidet Cylinder, ligesom hos Frøen med en 

 Belægning af sorte Lister paa Kanterne. Hinden, som danner Cylindren, er i og for sig 

 klar og gjennemsigtig, hvilket er aabenbart paa Cylindrens indadvendende Del ; men navnlig 

 Cyhndrens Midte har paa sin Indside en fastsiddende sort Belægning, og Gellens sorte 

 Farve skyldes her i ringere Grad sorte Molekuler (Fig. 17 og 18). 



Den sexsidede Form erkjendes bedst i Søilens udadvendende Del, hvad enten man 

 betragter den ovenfra i lodret Stilling, eller den er falden halvt omkuld. I sidste Tilfælde 

 seer man, at den udadvendende Del ganske er blottet for Pigment og vandklar; imidlertid 

 er det aldrig lykkedes mig her at see nogen tydelig Kjerne, hverken i Pigmentceller fra 

 Chorioideas Indside eller fra Iris Bagside, hvorimod man vel ved Betragtning af Cellerne 

 ovenfra kan blive en lysere Plet vaer i Midten. Naar tilmed paa en større Flade samtlige 

 Cellers indvendige Del er fjernet, og kun deres Bund tilbage, iagttager man tomme eller 

 i hvert Tilfælde klare runde Aabninger af noget forskjellig Størrelse og i bestemte Mellem- 

 rum, hvis Omgivelse forresten er aldeles sort; man faaer da Udseendet af en hullet sort 

 Membran. 



Cellens udadvendende klare Bund taber let sin Form saavel paa friske som paa 

 Ghromsyrepræparater. Den skarpe vinklede Form udslettes efterhaanden, og Bunden bliver 

 lige eller afrundet udad, dannende en temmelig klar Halvkugle; ofte udslettes den ganske. 



